Source: https://www.hel.fi/static/public/hela/Kaupunkiymparistolautakunta/Suomi/Paatos/2018/Kymp_2018-03-27_Kylk_9_Pk/1C481D2B-2A0D-CFE9-A20D-629535900000/Kaupunkiymparistolautakunnan_esitys_kaupunginhalli.html
Timestamp: 2020-07-08 05:24:35+00:00
Document Index: 6533990

Matched Legal Cases: ['kko ', '§ 595', '§ 465', '§ 129', '§ 92', '§ 342']

Kaupunkiympäristölautakunnan esitys kaupunginhallitukselle, Vuosaarentie 10 tarkistettu asemakaavan muutosehdotus (nro 12281)
HEL 2012-017027 T 10 03 03
Hankenumero 0592_6
 23.9.2014 päivätyn ja 27.3.2018 muutetun asemakaavan muutosehdotuksen nro 12281 hyväksymistä. Asemakaavan muutos koskee 54. kaupunginosan (Vuosaari) korttelin 54082 tonttia 4 ja puistoaluetta.
Inga Valjakka, liikenneinsinööri, liikennesuunnittelu, puhelin: 310 37087
Pekka Leivo, diplomi-insinööri, teknistaloudellinen suunnittelu, puhelin: 310 37388
pekka.leivo(a)hel.fi
Asemakaavan muutos mahdollistaa olemassa olevan asuinkerrostalotontin lisärakentamisen.
Uusi kahdeksankerroksinen asuinkerrostalo täydentää Viljo Revellin ja Heikki Castrenin vuonna 1965 suunnittelemaa kerros- ja rivitalojen kokonaisuutta. Pihakannen alla oleva pysäköintilaitos muutetaan osittain kaksikerroksiseksi ja siihen rakennetaan katettu ramppi. Kaavalla saatetaan myös korttelialueet vastaamaan olemassa olevia maanomistussuhteita.
Alueelle rakennetaan 3 400 k-m² asuntoja n. 80 asukkaalle. Korttelitehokkuus AL korttelialueella on e=1,29 ja koko kaava-alueella e=1,12.
Alue sijaitsee Keski-Vuosaaren eteläosassa osana Vuosaaren keskustaa.
Osallistumis- ja arviointisuunnitelmavaiheen jälkeen kaavarajausta on laajennettu itään puiston puolelle pienellä alueella.
Kaavaratkaisu edesauttaa kaupungin strategisten tavoitteiden toteutumista
Kaavamuutoksen alue sijaitsee Keski-Vuosaaressa Vuosaarentien varrella alle 300 metrin etäisyydellä Vuosaaren metroasemasta. Alueella sijaitsee Viljo Revellin ja Heikki Castrenin vuonna 1965 suunnittelema lamellikerrostalo. Talo on osa Revellin ja Castrenin suunnittelemaa kokonaisuutta, joka kietoutuu Mallasmäen kallioisen puiston ympärille. Kokonaisuuteen kuuluu kyseisen lamellitalon lisäksi kuuden kahdeksankerroksisen pistetalon sarja sekä yksikerroksisten rivitalojen rykelmä. Lamellitalo kytkeytyy pistetalojen sarjaan kiinteästi suuren pysäköintikansiratkaisun kautta. Pysäköintikansi alkaa maantasosta Lamellitalon länsipuolelta ja jatkuu pohjoiseen rajautuen Punakiventiehen ja kytkeytyen kaikkiin kuuteen pistetaloon.
Alueella on voimassa asemakaava vuodelta 1970. Kaavan mukaan tontti 54082/4 on yhdistettyjen liike- ja asuinkerrostalojen korttelialuetta (ALK), Muu osa alueesta on puistoaluetta.
Kaavamuutosalue on yksityisomistuksessa. Asunto Oy Säästömasto omistaa osan Vuosaarentie 10 alueesta ja Asunto Oy Säästöpoiju osan. Kaavan mukainen tonttijako on jäänyt vahvistamatta. Puistoalueen omistaa kaupunki.
Kaavaratkaisun toteuttamisesta ei aiheudu kaupungille kustannuksia. Kaavaratkaisu nostaa alueen arvoa. Kaupungille kohdistuu tuloja maankäyttösopimuksen solmimisesta.
Kaavaehdotuksen julkinen nähtävilläolo (MRL 65 §) 17.10.2014–17.11.2014
Kaavaehdotus esiteltiin kaupunkisuunnittelulautakunnalle 23.9.2014 ja se päätti asettaa asemakaavan muutosehdotuksen nähtäville.
Kaavaehdotuksesta tehtiin yksi muistutus.
Muistutus kohdistui asemakaavatontin läpi kulkevaan jalankulkureittiin.
 Helsingin Energia -liikelaitos
Helsingin Energia - liikelaitoksella, Helen sähköverkko Oy:llä, Pelastuslautakunnalla, opetusvirastolla, sosiaali- ja terveysvirastolla, ympäristökeskuksella, Varhaiskasvatusvirastolla ja Helsingin seudun liikenne -kuntayhtymällä (HSL) ei ollut huomautettavaa asemakaavan muutosehdotuksesta.
Asemakaavamuutoksen jatkosuunnittelun johdosta on kaavan sisältö muuttunut siten, että se vaikuttaa kaava-alueen kiinteistön 91-435-1-225 omistaja As. Oy Säästömastoon. Näin ollen neuvoteltiin naapurin kanssa ja kuultiin naapuria uudelleen kahteen kertaan nähtävillä olon jälkeen ennen uutta lautakuntakäsittelyä (MRA 32 §) 12.8.2017–26.8.2017 ja 19.1.2018–2.2.2018
Asemakaavan muutosehdotuksen nro 12281 selostus, päivätty 23.9.2014, muutettu 27.3.2018
Kiinteistölautakunta 11.12.2014 § 595
Yleisten töiden lautakunta 02.12.2014 § 465
Pelastuslautakunta 25.11.2014 § 129
Kaupunginmuseon johtokunta 25.11.2014 § 92
Ympäristölautakunta 25.11.2014 § 342